
1. [bookmark: _qzaie59d2xzn]Projekta kopsavilkums
Vislabāk ir sākt savu biznesa plānu ar īsu kopsavilkumu, no kura lasītājs jau uzzina, kas jūs esat, ko vēlaties un kur saskatāt uzņēmējdarbības idejas izšķirošās priekšrocības. Šim kopsavilkumam jābūt īsam un kodolīgam. Tieši pirmais iespaids ir tas, kas lasītājam paliks par jūsu uzņēmējdarbības ideju! Un kā tas atspoguļots teicienā: nepastāv otrs pirmais iespaids. Tāpēc šis kopsavilkums ir jāraksta beigās ar lielu rūpību.


2. [bookmark: _oc3fil1rhkw]Personiskās prasības un motivācija
Šajā nodaļā jūs iepazīstināt ar sevi (vai, ja sākat ar vairākiem dibinātājiem, tad, protams, arī ar saviem partneriem). Šeit galvenais ir tas, kā jūsu iepriekšējā darbība, pieredze un kompetence atbilst jūsu uzņēmējdarbības idejai.
Jāapraksta, cik liela ir jūsu līdzšinējā pieredze jomā, kas veido jūsu uzņēmējdarbības idejas pamatu kultūras mantojuma nozarē. Šeit ir jāpiemin viss, kāpēc esat atbilstošs savai jaunā biznesa uzsākšanai. Tas pats ir attiecināms uz jūsu partneriem. Ja jums ir skaidra specializācija, varat to minēt šeit un vēlāk 6. punktā.
Turklāt šeit ietilpst arī visas oficiālās kvalifikācijas, piemēram, speciālās apliecības, vadītāja apliecības utt., jo īpaši, ja šajā kontekstā tās ir būtiskas. Jebkurā gadījumā pielikumā būtu jāiekļauj pilnīgs curriculum vitae.
Nav arī nepareizi uzskaitīt vispārīgās prasmes, kuras ir svarīgas pašnodarbinātajiem.
Ir arī labi, ja jūs jau šeit norādāt iespējamos trūkumus un to, ko jūs darāt, lai tos novērstu (piemēram, apmeklēsiet tālākizglītības kursus).



3. [bookmark: _wp16a4gp9esf]Uzņēmējdarbības ideja
Ir pienācis brīdis, lai detalizēti iepazīstinātu ar savu biznesa ideju, produktu vai pakalpojumu, ko vēlaties piedāvāt: Kas ir šis produkts/pakalpojums?
Tas ietver arī jautājumu, kāpēc jūs vispār piedāvājat šo produktu/pakalpojumu: Kāda ir tirgus vilkme (market pull)? Kuru problēmu jūsu produkts atrisina?
Pats galvenais – šeit iespējami detalizētāk jāiepazīstina ar UPP (unikālo vērtības piedāvājumu).
Turklāt jums būtu jānosauc uzņēmuma īstermiņa, vidējā termiņa un ilgtermiņa mērķi un jāpaskaidro, kādēļ jūs nospraužat šos atskaites punktus.
Kad vēlaties sākt? Kāpēc esat izvēlējies šādu laika posmu – kam ir jānotiek pirms tam?
Kad produktu varēs laist tirgū? Vai ir vēl kādas atļaujas, kuras ir jāiegūst iepriekš, un atļaujas, kuras nepieciešams iegūt?



4. [bookmark: _e9wy2pe6kkv3]Tirgus un konkurences analīze
Šeit vajadzētu sākt, precīzi aprakstot savu mērķa grupu. Kam ir paredzēts jūsu produkts? Kādas iezīmes izceļ jūsu klientus (vecums, ienākumi, izglītība, citi raksturlielumi)? Šajā gadījumā tas palīdz strādāt ar konkrētām personām. Personas ir iedomāti klienti, kuri ideālā gadījumā iemieso jūsu klientus un viņu vajadzības.
Protams, ir jārēķinās ar jūsu konkurentiem. Ko konkurenti jau dara, kas pietrūkst un kā jūs pozicionējat sevi atšķirīgi no tiem? Kuri ir jūsu svarīgākie konkurenti? Vai jūsu konkurentiem ir kādas priekšrocības, salīdzinot ar jums? Šeit aprakstiet arī veidus, kā jūs domājat to risināt.
Protams, arī šeit svarīgs jautājums ir atrašanās vieta, ja vēlaties izveidot kancelejas preču uzņēmumu. Kādas ir tā priekšrocības un trūkumi? Kā var kompensēt jebkurus trūkumus?


5. [bookmark: _r80xpsehpl9i]Mārketinga stratēģija
Šeit jūs vēlreiz precīzi aprakstāt sava produkta UPP un uzsveriet to, cik ļoti tas atšķiras no konkurentu produktiem. Šeit jūs aprakstāt mārketinga kompleksu, ko esat izstrādājis savam produktam kā stratēģiju (skat. iepriekš “4 P”).

6. [bookmark: _a07lhs2ihjpm]Organizācija, darbinieki, tīkls
Šeit norādiet, kā jūsu uzņēmums ir strukturēts – kad tas ir dibināts, kurš veic kādus pienākumus utt. Protams, apraksts būs īsāks, ja esat nodibinājis savu individuālo uzņēmumu. Bet arī tad jums ir jāapraksta, vai plānojat pieņemt darbā darbiniekus, un ja tā – kad un ar kādām kvalifikācijām, kā arī ar kādu nolūku.


7. [bookmark: _i6vyr12o29p2]Juridiskā forma
Šis punkts ir pašsaprotams: šeit jūs īsi aprakstāt, kādu juridisko formu esat izvēlējies un kāpēc. Ja ir vairāki daļu turētāji, tad ir jāņem arī vērā uzņēmuma struktūra un tas, kāpēc daļas tiek sadalītas atbilstoši jūsu plānam.


8. [bookmark: _7150baie2rkh]Riski un iespējas
Šeit jūs norādāt sava projekta lielākās iespējas un lielākās problēmas. Esiet objektīvs, analītisks un kodolīgs. Aprakstiet, kā jūs stratēģiski risināsit problēmas un riskus. Varat ļoti labi pielietot stipro un vājo pušu, iespēju un draudu (SVID) analīzi.

9. [bookmark: _6hp2p8fu980v]Finanšu plāns
Lieki teikt, ka ikviens uzņēmējdarbības plāns ietver finanšu plānu. Tajā jums ir jāpaskaidro, cik daudz naudas ir nepieciešams darbības sākšanai un cik lielai jābūt likviditātes rezervei (parasti 6 mēnešu periodā). Tas ir kapitāla prasību plāns.
Pēc tam seko finansēšanas plāns. Tas parāda, no kurienes ir jāplūst naudai. Tātad jūs parādāt, cik daudz naudas jums ir (pašu kapitāla attiecība) un cik daudz naudas jums ir nepieciešams (aizņemtā kapitāla prasība).
Jums arī jāparāda, ka esat meklējis finansēšanas programmas un jāpiemin, kuras ir jums piemērotas. Varbūt jūs varat iesaistīt arī investorus?
Ja jums ir nepieciešama nauda (parasti tā ir aktuāla problēma), tad jums ir jāparāda, kādu nodrošinājumu jūs varat piedāvāt (nodrošinājuma pārskats).
Likviditātes plānu veido ikmēneša noguldījumu, ikmēneša izmaksu, ieguldījumu izmaksu un ikmēneša parāda apkalpošanas novērtējums.
Peļņas un rentabilitātes kopsavilkums parāda, kādu apgrozījumu, izmaksas un peļņu varat sagaidīt nākamajos trīs gados.


10. [bookmark: _ddomywmoy45y]Pielikums
Šeit jūs pievienojat savu curriculum vitae tabulu veidā, kā arī visus iespējamos ekspertu atzinumus, patentus, līgumu projektus utt., kas dokumentē jūsu sagatavošanās darba statusu uzņēmuma dibināšanai.

